text: Kronprinsen sætter første sten 
  17 marts 2011 kl. 14.00
  VM i curling for kvinder i Esbjerg begynder i morgen. Kronprins Frederik står for den officielle åbning og sender den første sten hen ad isen.
  VM-turneringen foregår i Granly Hockey Arena og varer frem til den 27. marts. Allerede den første dag er de danske kvinder i kamp. Lene Nielsen (skipper), Helle Simonsen, Jeanne Ellegaard, Maria Poulsen og Mette de Neergaard møder Tyskland i den første kamp.
  Lørdag møder det danske hold USA, om søndagen Canada, på mandag Tjekkiet og Schweiz, på tirsdag Sverige og Norge, på onsdag Korea og Skotland - og torsdag i næste uge Kina og Rusland.
   
  Søndag den 27. marts spilles først om bronzemedaljerne kl. 10, og kl. 15 spilles finalen. Lige herefter vil medalje-overrækkelsen finde sted i forbindelse med afslutningsceremonien.
  